text: Kon Magluib ang Bana Ukon Asawa
text: #000009
text: “Daw gusto ko nga mapatay sang ginbaylo ako sang akon bana sa mas hoben nga babayi. Para sa akon indi ini husto, ilabi na kon pamensaron ko ang tanan nga ginsakripisyo ko para sa iya.”—Maria, Spain.
text: #000010
text: “Sang gulpi lang ako ginbayaan sang akon asawa, pamatyag ko may bahin sa akon kaugalingon nga napatay. Ang amon mga handum, paglaum, kag mga plano naguba tanan. May mga adlaw nga abi ko naumpawan na ako, pero gulpi lang nga masubuan ako liwat.”—Bill, Spain.
text: #000011
text: MASAKIT gid kon magluib ang bana ukon asawa. Matuod, may mga ginluiban nga nagpatawad sa ila naghinulsol nga bana ukon asawa kag nagbalikay sila. * Pero bisan pa nagbalikay man sila ukon wala, ang bana ukon asawa nga ginluiban magaantos gihapon sang grabe nga kasakit. Ano ang makabulig sa ginluiban nga maatubang ang kasakit sang pagluib?
text: #000012
text: Bisan pa sang grabe nga kasubo, madamo nga bana ukon asawa ang napaumpawan sang Kasulatan. Natun-an nila nga nakita sang Dios ang ila mga luha kag nagakaluoy sia sa ila.—Malaquias 2:13-16.
text: #000013
text: “Sang nagdamo ang akon kabalaka, ginlugpayan kag ginpaumpawan mo ako.”—Salmo 94:19.
text: #000014
text: “Nangin indi matutom ang akon bana,” siling ni Carmen, nga ginluiban sang iya bana sang pila ka bulan. “Pero nagasalig ako nga indi ako pagbayaan ni Jehova. Indi gid niya ako pagpaslawon.”
text: #000017
text: Tanan sila nga ginsambit sa sini nga artikulo nagbatyag nga daw mangampo na kon kaisa. Pero nagsalig sila kay Jehova nga Dios kag napaumpawan sang iya Pulong. Amo ini ang ginsiling ni Bill: “Ang akon pagtuo nagbulig sa akon nga magpadayon sang daw naguba na ang akon kabuhi. Bisan pa naglakat ako ‘sa madulom nga nalupyakan,’ ginbuligan ako sang Dios.”—Salmo 23:4.
text: #000020
text: “Pirme ako nagapangamuyo,” siling ni Carmen. “Nabatyagan ko nga ara sa tupad ko ang Dios nga nagapamati kag nagabulig sa akon. Sa sining mabudlay nga tion, nangin mas malapit ako sa Dios.”
text: #000028
text: May Empatiya Bala ang Dios?
text: #000029
text: Madamo sa mga nagadiborsio ang nabudlayan sang ila kahimtangan pagkatapos sang diborsio. Ang praktikal nga laygay sang Biblia makabulig sa imo kon ano ang himuon pagkatapos sang diborsio.
text: #000034